ธนาคารกลางนิวซีแลนด์มีมติคงดอกเบี้ยที่ 2.5% ชี้ศก.-วิตกศก.เงินเฟ้อยังซบเซา
ธนาคารกลางนิวซีแลนด์มีมติคงดอกเบี้ยที่ 2.5% ชี้ศก.-เงินเฟ้อยังซบเซา
28 ม.ค. 2559

ธนาคารกลางนิวซีแลนด์ประกาศคงอัตราดอกเบี้ยอ้างอิง (Official Cash Rate – OCR) ที่ระดับ 2.5% ในการประชุมวันนี้ อันเนื่องมาจากความวิตกเกี่ยวกับการขยายตัวทางเศรษฐกิจที่ชะลอลง และอัตราเงินเฟ้อซึ่งอยู่ในระดับต่ำมาเป็นเวลานาน         
โดยนายเกรม วีลเลอร์ ผู้ว่าการธนาคารกลางนิวซีแลนด์ เปิดเผยว่า ความไม่แน่นอนเกี่ยวกับแนวโน้มเศรษฐกิจโลกนั้น ปรับตัวสูงขึ้น เนื่องจากการขยายตัวที่อ่อนแรงของประเทศกำลังพัฒนา และความกังวลเกี่ยวกับจีนและกลุ่มประเทศตลาดเกิดใหม่อื่นๆ
นายวีลเลอร์ระบุในแถลงการณ์ว่า “ราคาสินค้าโภคภัณฑ์ต่างๆ โดยเฉพาะน้ำมันยังคงเคลื่อนไหวในระดับต่ำ ขณะที่ความผันผวนในตลาดเงินเพิ่มสูงขึ้น และอัตราเงินเฟ้อทั่วโลกยังอยู่ในระดับต่ำ”
ขณะที่เศรษฐกิจนิวซีแลนด์ชะลอตัวลงในช่วงครึ่งแรกของปี 2558 เนื่องจากมูลค่าการค้าลดลง อย่างไรก็ดี คาดว่าเศรษฐกิจจะขยายตัวในปี 2559 จากการที่ตัวเลขด้านการท่องเที่ยว การอพยพย้ายถิ่น และการก่อสร้างท่อส่งน้ำมันปรับตัวแข็งแกร่ง รวมถึงความเชื่อมั่นผู้บริโภคและภาคธุรกิจที่ปรับตัวดีขึ้น” สำนักข่าวซินหัวรายงานอินโฟเควสท์ แปลและเรียบเรียง